Информаци (лат. informatio, кхетор, дӀадийцар, хууш хилар) — кепаца доьзна доцу цхьана хӀуманах лаьцна хаар. Тахана информацин юкъара Ӏилманан къастам болу бац. Тайп-тайпана Ӏилманаш информацин шайн къастамаш бо. Масала, «информаци» кхетам коьрта бу информатикехь. Цуьнан къастам кхоьчу цул цхьалха кхетамашца цабало. Коьрта кхетаман чулацам муьлха Ӏилманехь къастабо масалашца а, кхоьчу кхетаман чулацамца дуьхьалхӀоттораца а. «Информаци» кхетамаца хьал гуттара чолхе ду и кхетам массо а Ӏилманан чохь леладар бахьнехь.